|  |  |
| --- | --- |
| **5. NAPIREND** | **Ügyiratszám:** BSZ/560- /2021. |

***ELŐTERJESZTÉS***

a Képviselő-testület **2021. szeptember 27-i** nyilvános ülésére

|  |  |
| --- | --- |
| **Tárgy:** | **Beszerzési eljárás indítása a Honvéd utcai gyalogos átkelőhely létesítése tárgyában** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Az Önkormányzat tervezési szerződést kötött a 71 sz. Lepsény-Fehérpuszta másodrendű főúton, a Honvéd utca vonalában kijelölt gyalogátkelőhely létesítése tárgyában. A Veszprém Megyei Kormányhivatal Közlekedési és Műszaki Engedélyezési Főosztálya a VE-09/ÚT/00852-10/2021 sz. határozatával engedélyezte a gyalogos átkelőhely kijelölését. Ennek megfelelően a kivitelezés megkezdhető, a feladatra megfelelő kivitelezőt kell keresni.

A kivitelezési feladat becsült értéke nem éri el a közbeszerzési értékhatárt, ugyanakkor a hatályos beszerzési szabályzatnak megfelelően beszerzési eljárást kell lefolytatni. Tekintettel arra, hogy a *Honvéd utcai gyalogos átkelőhely* kialakításának becsült értéke meghaladja a nettó 1.000.000 Ft-ot, így a beszerzést versenyeztetni kell.

Kérem a Tisztelt Képviselő-testülete, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**Balatonszepezd Község Önkormányzatának Képviselő-testülete a beszerzési szabályzat 11. pontja alapján a *Honvéd utcai gyalogos átkelőhely kialakítására irányuló kivitelezési feladatok* beszerzése tárgyában lefolytatandó beszerzési eljárásban az alábbi gazdasági szereplőket kéri fel ajánlattételre:a) Via Vomito Kft. - viavomito@upcmail.hub) Veszprémi Útépítő Kft.  veszpremi.utepito@gmail.comc) Útéppark Kft. - skobrak.andras@uteppark.hu A beszerzési eljárás bírálati szempontja a legalacsonyabb árat tartalmazó ajánlat.**Határidő:** azonnal**Felelős:** polgármester |

Balatonszepezd, 2021. szeptember 21.

|  |  |
| --- | --- |
|  | **Bíró Imre**polgármester |

*TERVEZET*

|  |  |
| --- | --- |
| **Ajánlatkérő neve, címe** | **Tárgy:** Ajánlatkérés a Honvéd utcai gyalogos átkelőhely létesítése tárgyában |

Tisztelt Címzett!

Balatonszepezd Község Önkormányzata beszerzési szabályzata alapján beszerzési eljárást folytat le. A beszerzés támogatásból/**önerőből** kerül finanszírozásra.

1./ Az ajánlatkérés tárgya, mennyisége, főbb feladatok:

**Megrendelő megrendeli a Honvéd utcai gyalogos átkelőhely létesítését a mellékelt műszaki dokumentáció szerint.**

2./ A teljesítés helye, határideje: **Balatonszepezd, 71. sz. főút belterületi szakaszának 62+400 km sz-ben tervezett gyalogosátkelő / 2022. március 31.**

3./ Az ellenszolgáltatás teljesítésének feltételei: **Sikeres műszaki átadás-átvételi eljárás alapján kiállított teljesítési igazolás benyújtása.**

4./ Az ajánlatok értékelési szempontja: ajánlatkérő legjobb ajánlatnak **a legalacsonyabb árat tartalmazó ajánlatot** / a legjobb ár-érték arányú ajánlatot tekinti.

5./ Az alkalmassági követelmények, az alkalmasság megítéléséhez szükséges adatok és a megkövetelt igazolási mód: **nincs**

6./ Ajánlattételi határidő: **2021. október 17.**

7./ Az ajánlatok benyújtásának módja, címe: **Az ajánlatokat két eredeti példányban cégszerűen aláírva személyesen vagy postán kérjük benyújtani az ajánlattételi határidő lejártáig a Zánkai Közös Önkormányzati Hivatal 8251 Zánka, Iskola utca 11. szám alatti címére, a polgármesternek címezve. E-mailen érkezett árajánlatok is érvényesek azzal a kikötéssel, hogy Ajánlattevő postai úton is megküldi az árajánlatát. A benyújtási határidő után érkezett ajánlatokat Ajánlatkérő a bírálat során érdemi vizsgálat nélkül kizárja. A borítékon kérjük feltüntetni az „HONVÉD UTCAI GYALOGOS ÁTKELŐHELY” feliratot.**

8./ Az ajánlat részeként következő iratokat / nyilatkozatokat kell benyújtani:

* + *ajánlattevő az ajánlatkérésben szereplő feltételeket megismerte és elfogadja*
	+ *az ajánlatkérésben szereplő feladatok ellátására a megfelelő szakértelemmel rendelkezik, a szükséges kapacitások a rendelkezésére állnak.*
	+ *a cég nem áll csőd, felszámolás vagy végelszámolás alatt*
	+ *Ajánlattevőnek az Ajánlatkérővel szemben nyilvántartott helyi adó tartozása nincs.*

9./ Az ajánlattétel nyelve magyar, és ezen kívül más nyelven nem nyújtható be az ajánlat.

10./ Az ajánlati kötöttség minimális időtartama: **a bontás napjától számított 30 nap**

11./ Az ajánlatkérés postán kerül kiküldésre a mai napon, az ajánlattételhez a szükséges mellékletek egyidejű megküldésével.

**Az ajánlatnak az árat „nettó + áfa”, és „összesen” bontásban kell tartalmaznia.**

Balatonszepezd, 2021. hó nap

|  |  |
| --- | --- |
|  | **Bíró Imre**polgármester |